Ганаровай граматай Галоўнага ўпраўлення аховы здароўя Мінскай вобласці была адзначана загадчыца Ракаўскай участковай бальніцы Святлана Леанідаўна Гардзей, падзякай – медыцынская сястра-анестэзіст райбальніцы Таццяна Уладзіміраўна Савіцкая і медсястра Івянецкай гарпасялковай бальніцы Валянціна Антонаўна Ахрэм. Падзякі старшыні раённага выканаўчага камітэта за шматгадовую добрасумленную працу і высокі прафесіяналізм былі ўручаны ўрачу-тэрапеўту сельскага ўчастка Марыне Аляксандраўне Нехвядовіч, медыцынскім сёстрам паліклінікі Таццяне Іосіфаўне Гаспарэвіч, Івянецкай гарпасялковай бальніцы Таццяне Іванаўне Петрашкевіч, медыцынскаму дэзынфектару РЦГіЭ Софіі Анатольеўне Радына і памочніку ўрача-гігіеніста Алене Іванаўне Бекіш. Прыемную місію выканаў намеснік старшыні райвыканкама Пётр Іосіфавіч Бібік, які таксама падзякаваў медыцынскім работнікам за працу.